PATVIRTINTA

Direktoriaus įsakymu

2015 – 10 - 19 Nr. V-171

**VILNIAUS PILAITĖS GIMNAZIJA**

**KONKURSAS „GERIAUSIAI PAMOKAS LANKANTI KLASĖ“ IR ,,GERIAUSIŲ MOKINIŲ TOP -20”**

NUOSTATAI

I. BENDROSIOS NUOSTATOS

1. Konkurso „Geriausiai pamokas lankanti klasė“ ir ,,Geriausių mokinių TOP – 20” nuostatai reglamentuoja konkurso tikslus ir organizavimą.

2. Konkurso organizatorius – gimnazijos Vaiko gerovės komisija.

II. KONKURSO TIKSLAS

3. Ugdyti mokinių atsakomybę ir pareigingumą.

III. DALYVIAI

4. Visi I - IV klasių mokiniai.

IV. KONKURSO VERTINIMAS

5. Konkurse ,,Geriausiai pamokas lankanti klasė“ dalyvaujančių I – IV klasių mokiniai nuo 2015-11-02 iki 2016-05-06 nepraleidžia nė vienos arba mažiausiai pamokų be priežasties. Į šį skaičių įeina ir pavėlavimai: 2 p = 1 n.

6. Konkurse ,,Geriausių mokinių TOP -20“ dalyvaujančių I – III klasių mokiniai nuo 2015-11-02 iki 2016-06-03 dienos nepraleidžia nė vienos arba mažiausiai pamokų be priežasties. Į šį skaičių įeina ir pavėlavimai (2 p = 1 n), o mokymosi rezultatai turi būti ne žemesni kaip 8-10 balų.

7. Vertinimo šaltinis – elektroninis dienynas. Kiekvienos klasės lankomumo ataskaitos bus formuojamos ir išspausdinamos kiekvieno mėnesio paskutinę darbo dieną, todėl svarbu laiku pateisinti praleistas pamokas. Geriausiai besimokantys mokiniai atrenkami išanalizavus metinių įvertinimų rezultatus.

8. Vertinimo komisija – direktorius Zotikas Popovas, direktoriaus pavaduotoja ugdymui Rita Kriaučionienė, tiksliųjų, gamtos mokslų, kūno kultūros ir pagalbos vaikui skyriaus vedėja Laima Juškevičienė, humanitarinių ir socialinių mokslų, meninio bei technologinio ugdymo skyriaus vedėja Rūta Pačkauskienė, socialinė pedagogė Virginija Ratiukienė, KAMG pirmininkė Danutė Jankūnaitė, MP seniūnų sueigos pirmininkė Ainė Skurdenytė.

V. NUGALĖTOJŲ APDOVANOJIMAS

9. Klasė, užėmusi I vietą konkurse ,,Geriausiai pamokas lankanti klasė“, apdovanojama 300 € piniginiu prizu pasirinktai kelionei.

10. Klasė, užėmusi II vietą konkurse ,,Geriausiai pamokas lankanti klasė“, apdovanojama 200 € piniginiu prizu pasirinktai kelionei.

11. Klasė, užėmusi III vietą konkurse ,,Geriausiai pamokas lankanti klasė“, apdovanojama 100 € piniginiu prizu pasirinktai kelionei.

12. Mokiniai, laimėję konkursą ,,Geriausių mokinių TOP –20”, apdovanojami 400 € piniginiu prizu kelionei.

Parengė skyriaus vedėja Laima Juškevičienė